**O frunză-ngălbenită...**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O frunză-ngălbenită...

O frunză-ngălbenită-mi bate-n geam

Şoptind că timpu-i să mă-ntorc la matcă,

Ea a simţit de mult că-n suflet eu jeleam

Chiar de trăim haotic zicând mereu: Ce dacă!

Spre frunză am privit prin lacrima ascunsă

Dorind să-i prind mesajul şi timpul ei puţin,

Dar am simtit durere şi inima străpunsă

De-o suliţă de foc ce-n vârf ţinea venin.

M-am aşezat rănită pe-un pat de frunze moarte

Agonizând o vreme printre năluci şi frig,

Dar o lumină vie m-a dus în zbor, departe,

La uşa mântuirii şi-am început să strig.

Deschide-mi, Doamne, sunt oaia rătăcită,

Priveşte-mă cum sufăr şi rana-mi sângerează!

Iisuse, către Tine, mă-ntorc acum smerită

Iertare-Ţi cer, o, Doamne, te rog mă înviază!

Ţin faptele în palme nimic nu vreau s-ascund,

Aştept să-mi dai pedeapsă pentru păcatul greu,

În umilinţă stau şi-n lacrimi mă cufund

Că te-am uitat pe Tine, Dumnezeul meu.

Am lenevit mult timp în somnul fără rost

Şi-am petrecut voioasă cu nebunia clipei,

Noian de ani şi zile, vasal la rău am fost

Şi n-am ştiut că totul e leagănul risipei.